Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Miroslava, Mišová, PaedDr.
Organizácia: Národný ústav certifikovaných meraní vzdelávania, Žehrianska 9, Bratislava 5
Pozícia: vedúca oddelenia tvorby testov pre stredné školy, výskumno-vývojový zamestnanec v oblasti tvorby testov z anglického jazyka, manažérka projektovej aktivity 2.2., odborný garant školiteľ v aktivite 3.2.
Znalosť jazykov: anglický C1, nemecký A2

2. Zahraničná pracovná cesta (ZPC):
Štát, mesto: Česká republika, Praha
Vykonaná v dňoch: 11. až 13. 10. 2012
Názov prijímajúcej organizácie: International Association of Teachers of English as a Foreign Language
Účel cesty: Medzinárodná konferencia učiteľov anglického jazyka ako cudzieho jazyka: IATEFL Testing, Evaluation and Assessment Standards – Setting and Maintaining Assessment Standards; účasť na konferencii s odborníkmi v problematike inovovania testovacích nástrojov a komparatívneho kvantitatívneho pedagogického výskumu (aktivita 2.6 projektu)
Spôsob financovania: z rozpočtu NÚCEM a z prostriedkov štrukturálnych fondov EÚ spolufinancované fondom:  Európsky sociálny fond, Operačný program Vzdelávanie, Prioritná os: 1 Reforma systému vzdelávania a odbornej prípravy, Opatrenie: 1.1 Premena tradičnej školy na modernú, projekt ESF: „Hodnotenie kvality vzdelávania na základných a stredných školách v SR v kontexte prebiehajúcej obsahovej reformy“,  aktivita 2.6 (Spolupráca s medzinárodnými partnermi v oblasti tvorby testovacích nástrojov pre externé hodnotenie úrovne vzdelávania), ITMS kód Projektu: 26110130309.

3. Rámcový program pobytu:
11. 10. 2012 11:20 – 11:40 Bratislava, Ružinov – Bratislava, Hlavná stanica
11. 10. 2012 12:09 – 16:18 Bratislava, Hlavná stanica – Praha, Hlavní nádraží 
11. 10. 2012 16:40 – 17:15 Praha, Hl. nádraží – PH, Hotel Caruso Prague, U milosrdných 2
12. 10. 2012 08:00 – 20:00 Praha, ČSVS, Novotného lávka 5 (konferencia)
13. 10. 2012 08:00 – 13:00 Praha, ČSVS, Novotného lávka 5 (konferencia)
13. 10. 2012 13:20 – 13:40 Praha, Hotel Caruso Prague – Praha, Hlavní nádraží
13. 10. 2012 13:42 – 17:51 Praha, Hlavní nádraží – Bratislava, Hlavná stanica
13. 10. 2012 18:25 – 19:00 Bratislava, Hlavná stanica – Bratislava, Ružinov

4. Stručný priebeh rokovaní:
V dňoch 12. a 13. októbra 2012 sa konala medzinárodná konferencia Medzinárodnej asociácie učiteľov angličtiny ako cudzieho jazyka (IATEFL) v priestoroch Českého zväzu vedecko-technických spoločností formou prednášok, workshopov a panelovej diskusie s odborníkmi v problematike inovovania testovacích nástrojov a komparatívneho kvantitatívneho pedagogického výskumu, pričom cieľom mojej účasti na konferencii bolo najmä nadviazanie kontaktov a prípadnej spolupráce s medzinárodnými inštitúciami, ktoré sa venujú tvorbe a posudzovaniu testovacích nástrojov ako prostriedkov externého hodnotenia úrovne vzdelávania. Na konferencii som sa zúčastnila v rámci aktivity 2.6 projektu Hodnotenie kvality vzdelávania na ZŠ a SŠ. 
Na konferencii boli počas dvoch dní uskutočnené za vysokej účasti odborníkov v oblasti jazykov štyri hlavné prednášky na témy: 1. Dôležitosť hodnotenia a nastavovania štandardov, 2. Stanovanie a udržiavanie štandardov – výzvy, 3. Body Spoločného európskeho referenčného rámca, 4. Stanovenie a udržanie hodnotiacich štandardov – záležitosti, výzvy a zodpovednosť, ďalej sa prednášalo a diskutovalo vždy v troch fórach troch sekcií, štvrtou sekciou bol workshop – tiež s tromi rôznymi zameraniami a lektormi. Témy jednotlivých podujatí boli rôznorodé, všetky sa však týkali inovovania testovacích nástrojov, teóriou a praxou testovania v rozličných krajinách. V rámci prvého dňa som vystúpila v prvej sekcii s prednáškou na tému School-leaving Examination 2012 in Foreign Languages, pričom mojím cieľom bolo hlavne prezentovať výsledky, skúsenosti a hodnotenia maturitnej skúšky z CJ a jej koncepčné a obsahové premeny pod vplyvom prebiehajúcej projektovej aktivity 2.2. zameranej na inováciu testovacích nástrojov. V rovnaký deň som v rámci panelovej diskusie s lektormi (Elif Kantarcioglu, Brian North, Barry O´Sullivan a Carole Thomas) nadväzovala kontakty a vymieňala si skúsenosti s kolegami, diskutovali sme najmä o dôležitosti stanovovania štandardov a prepojenia tvorby testov so štandardmi – prepojenie so SERR. Diskutovali sme aj o procesoch pri organizácii celonárodných meraní v jednotlivých krajinách sveta, v diskusii išlo najmä o porovnanie metód a nástrojov merania a vyhodnocovania kvality vzdelávania. 

5. Odporúčané závery:
Spolupráca s medzinárodnými partnermi v oblasti tvorby testovacích nástrojov pre externé hodnotenie úrovne vzdelávania je pre nás nevyhnutná. Pri tvorbe testovacích nástrojov musíme vychádzať zo skúseností odborníkov z ostatných krajín a využívať ich rady. Odbornú pedagogickú verejnosť nemožno izolovať od týchto informácií a treba ju zapájať aj v rámci účasti učiteľov z praxe na podobných konferenciách či seminároch. Konferencia splnila svoj účel hlavne v zmysle osobných stretnutí s viacerými odborníkmi a vybudovania vzťahov pre možnú spoluprácu.

6. Prehľad prinesenej dokumentácie a miesto jej uloženia:
V rámci aktivity 2.6 bude zorganizovaný interná porada pre vybraných pracovníkov NÚCEM (najmä koordinátori tvorby testových položiek) k odovzdaniu kontaktov na príslušné inštitúcie v zahraničí. Materiály získané na konferencii budú slúžiť ako podnety pre diskusiu na stretnutí s autormi testov (nielen z CJ) a môžu prispieť k zvýšeniu kvality testov.

7. Osobitne vyhotovený očakávaný prínos ZPC:
Prínos pracovnej cesty tkvel najmä v aktívnej účasti na konferencii v podobe prednášky o maturitnej skúške z cudzích jazykov v roku 2012 a v nadviazaná spolupráce s medzinárodnými partnermi. 

8. Spôsob zverejnenia výsledkov ZPC, prenos získaných informácií
Výsledky pracovnej cesty budú prediskutované na pracovnom stretnutí v poslednom štvrťroku roka 2012. 

Svojím podpisom súhlasím so zverejnením správy na internete.

Správu vypracoval: 		PaedDr. Miroslava Mišová .......................................

Dátum: 16. 10. 2012 

Správu schválil: 		PaedDr. Ivana Pichaničová ............................................

Dátum: 17. 10. 2012